《和形影神三首陶苏皆言日月灯影余兼言水镜影 其一》
明代·唐时升

匆匆百年内，美好能几时。容华日消歇，我与尔共之。

今既异畴昔，后当异今兹。百川东赴海，宁有西归期？

烈士云徇名，千载令人思。死者已冥漠，生者空涟洏。

身名孰亲疏，此语不复疑。举酒相对尽，奚待劝酬辞。

作者简介：唐时升（1551～1636）明代学者。字叔达，号灌园叟，南直隶苏州府嘉定（今属上海）人，受业归有光，年未三十，弃举子业，专意古学，工诗文，用词清浅，善画墨梅。家境贫寒，然好助人，人称好施与。与娄坚、李流芳、程嘉燧合称“嘉定四先生”，又与里人娄坚、程嘉燧并称“练川三老”。